ને એક જ ઝાટકે આંખ ખોલી તે પથારીમાંથી બેઠી થઇ ગઈ. ભયને કારણે તેની છાતી ધમણની માફક ચાલતી હતી. આખું શરીર પરસેવે રેબઝેબ. જીવ ઠેઠ ગળામાં આવીને ભરાયો. થોડી પળો પછી માંડ માંડ હાંફ શમી એટલે બાજુમાં રહેલા ફ્રિજનું બારણું ખોલી, તેમાંથી ઠંડા પાણીનો શીશો લઇ ઝડપથી ગટગટાવી ગઈ. બાકી બચેલું પાણી હથેળીમાં ભરી માથા પર રેડ્યું. મસ્તકમાં ઠંડક અનુભવાતા હવે થોડું સારું લાગ્યું. કેવું ડરામણું હતું એ સપનું..! નાઈટ લેમ્પના આછા અજવાળામાં તેણે બાજુમાં જોયું. અક્ષય ઘસઘસાટ ઊંઘતો હતો. તેના ચહેરા પર એક સ્મિત હતું. તેણે પોતાના પેટ પર હાથ ફેરવ્યો અને ફરીથી દેડકા જેવો એક ચહેરો યાદ આવી ગયો.